Diari Oficial de la Generalitat Valenciana


Sumari del DOGV 7801, del 09-06-2016 (2016/3708)

Notificació de la sentència dictada en el procediment de guarda i custòdia número 2078/2014.
--------------------------------------------------------------------------------------------

### Dades del document

Número de DOGV
:   7801

Data del DOGV
:   09-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3708


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 2078/2014. [2016/3708]  
Judici: família. guarda, custòdia o aliments de fills menors no matrimonials no consensuats número 002078/2014.  
Part demandant: Mariuxi de los Ángeles Conforme Gutiérrez.  
Part demandada: John Javier Peña Vanegas.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda interposada per la procuradora dels tribunals Nuria Juan Muñoz, en nom i representació de Mariuxi de los Ángeles Conforme Gutiérrez, contra John Javier Peña Vanegas, i, en conseqüència, ordene les mesures definitives següents:  
1. S'atribueix la guarda i custòdia de la filla menor, N., nascuda el 18 de maig de 2003, a la seua mare Mariuxi de los Ángeles Conforme Gutiérrez, a qui s'atribueix l'exercici exclusiu de la pàtria potestat sobre aquesta.  
2. No pertoca establir cap règim de visites a favor del progenitor no custodi, el senyor Peña Vanegas.  
3. El progenitor, el senyor Peña Vanegas, abonarà en concepte d'aliments per a la seua filla, V,, la quantitat de 150 euros al mes, dins dels cinc primers dies de cada mensualitat, en el compte que a aquest efecte designe la progenitora. Aquesta suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
Sense perjudici de la pensió establida, els progenitors abonaran les despeses extraordinàries necessàries del menor a mitges, i les convenients amb l'acord previ entre les parts o, si no n'hi ha, autorització judicial.  
No cal fer exprés pronunciament a costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte al tauler d'anuncis del jutjat, per a portar a efecte la diligència de notificació a John Javier Peña Vanegas.  
  
L'estenc jo, la lletrada de l'Administració de Justícia, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 23 de maig de 2016.- La lletrada de l'Administració de Justícia: Alicia Ordeig Rabadán.